# Euroopan unionin C 290A/20.

| | ISSN 1977-1053 |
| --- | --- |
| Euroopan unionin
  virallinen lehti | C 290A |
| | |
| Suomenkielinen laitos | Tiedonantoja ja ilmoituksia | 64. vuosikerta20. heinäkuu 2021 |

ISSN 1977-1053

Euroopan unionin

virallinen lehti

C 290A

Suomenkielinen laitos

Tiedonantoja ja ilmoituksia

64. vuosikerta20. heinäkuu 2021

---

| Sisältö | Sivu |
| --- | --- |
| | V   Ilmoitukset |
| | HALLINNOLLISET MENETTELYT |
| | Euroopan keskuspankki |
| 2021/C 290 A/01 | Kiinnostuksenilmaisupyyntö: ulkopuolisten asiantuntijoiden nimittäminen jäseneksi tai varajäseneksi Euroopan keskuspankin oikaisulautakuntaan (Frankfurt am Main, Saksa) | 1 |

Sisältö

Sivu

V   Ilmoitukset

HALLINNOLLISET MENETTELYT

Euroopan keskuspankki

2021/C 290 A/01

Kiinnostuksenilmaisupyyntö: ulkopuolisten asiantuntijoiden nimittäminen jäseneksi tai varajäseneksi Euroopan keskuspankin oikaisulautakuntaan (Frankfurt am Main, Saksa)

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

Euroopan keskuspankki

| 20.7.2021 | FI | Euroopan unionin virallinen lehti | CA 290/1 |
| --- | --- | --- | --- |

20.7.2021

FI

Euroopan unionin virallinen lehti

CA 290/1

---

Kiinnostuksenilmaisupyyntö: ulkopuolisten asiantuntijoiden nimittäminen jäseneksi tai varajäseneksi Euroopan keskuspankin oikaisulautakuntaan (Frankfurt am Main, Saksa)

(2021/C 290 A/01)

1.   Johdanto

Neuvoston asetuksella (EU) N:o 1024/2013 (1) on luotu yhteinen valvontamekanismi (YVM), joka perustuu Euroopan unionin toiminnasta tehdyn sopimuksen 127 artiklan 6 kohtaan. YVM:n muodostavat Euroopan keskuspankki (EKP) ja niiden jäsenvaltioiden kansalliset toimivaltaiset viranomaiset, joiden rahayksikkö on euro. YVM voi lisäksi ryhtyä tiiviiseen yhteistyöhön niiden jäsenvaltioiden kansallisten toimivaltaisten viranomaisten kanssa, joiden rahayksikkö ei ole euro. EKP on kokonaisvastuussa YVM:n toiminnasta.

EKP on perustanut asetuksen (EU) N:o 1024/2013 24 artiklan 1 kohdan nojalla oikaisulautakunnan, jonka tehtävänä on käsitellä uudelleen sisäisenä toimenpiteenä päätöksiä, jotka EKP on tehnyt asetuksella (EU) N:o 1024/2013 saamiensa valtuuksien nojalla. Uudelleenkäsittely tehdään pyynnöstä. EKP pyrkii täyttämään vapautuneet ja todennäköisesti vapautuvat oikaisulautakunnan jäsenen sekä kahden varajäsenen tehtävät, ja julkaisee tämän vuoksi kiinnostuksenilmaisupyynnön yhden jäsenen sekä kahden varajäsenen nimittämiseksi oikaisulautakuntaan Euroopan keskuspankin päätöksen EKP/2014/16 (2) 4 artiklan mukaisesti.

2.   EKP ja sen oikaisulautakunta

Oikaisulautakunta on olennainen osa yhteistä valvontamekanismia. Luonnollinen henkilö tai oikeushenkilö voi asetuksen (EU) N:o 1024/2013 24 artiklan 1 kohdassa tarkoitetuissa tapauksissa pyytää käsiteltäväksi uudelleen saman asetuksen nojalla tehdyn EKP:n päätöksen, joka on osoitettu kyseiselle henkilölle tai koskee tätä suoraan ja erikseen. Uudelleenkäsittelypyyntö ei voi koskea kyseisen asetuksen 24 artiklan 7 kohdan nojalla tehtyjä EKP:n neuvoston päätöksiä.

3.   Oikaisulautakunnan kokoonpano

Asetuksen (EU) N:o 1024/2013 24 artiklan 2 kohdan mukaisesti oikaisulautakuntaan kuuluu viisi arvostettua henkilöä ja heidän kaksi varajäsentään. Sillä on oltava riittävästi varoja ja asiantuntemusta, jotta se voi arvioida, miten EKP käyttää asetuksen (EU) N:o 1024/2013 nojalla saamiaan valtuuksia. EKP nimittää lautakunnan jäsenet ja kaksi varajäsentä viiden vuoden toimikaudeksi, jota voidaan jatkaa kerran. Jäsenet sitoutuvat toimimaan riippumattomasti ja yleisen edun mukaisesti.

Varajäsenet toimivat tilapäisesti lautakunnan jäsenten sijaisina näiden tilapäisen työkyvyttömyyden vuoksi tai jos on vakavasti otettavia perusteltuja syitä olettaa, että tietyn uudelleenkäsittelypyynnön yhteydessä ilmenee eturistiriita. Eturistiriita voi syntyä esimerkiksi silloin, kun lautakunnan jäsenellä on yksityinen tai henkilökohtainen etu, joka saattaa vaikuttaa tai näyttää vaikuttavan jäsenen edellytyksiin hoitaa tehtäviään riippumattomasti ja puolueettomasti. Varajäsen korvaa pysyvästi oikaisulautakunnan jäsenen tämän pysyvän työkyvyttömyyden, kuoleman tai lautakunnasta eroamisen tai erottamisen vuoksi.

Oikaisulautakunnan jäsenet ja heidän varajäsenensä nimeää EKP:n johtokunta EKP:n valvontaelintä kuultuaan, ja heidät asettaa tehtävään EKP:n neuvosto. EKP:n neuvosto on myös vahvistanut lautakunnan jäsenten ja varajäsenten nimittämistä koskevat ehdot.

4.   Lautakunnan jäsenten ja varajäsenten pätevyys ja kokemus

Asetuksen (EU) N:o 1024/2013 24 artiklan 2 kohdan mukaisesti lautakunnan jäseniksi ja varajäseniksi valitaan arvostettuja henkilöitä, jotka ovat osoittaneet omaavansa asianmukaiset tiedot ja ammatillisen kokemuksen, mukaan lukien valvontatehtäviin liittyvä kokemus, pankki- tai muista finanssipalveluista riittävän korkealta tasolta. Lautakunnan jäsenet ja varajäsenet eivät voi samaan aikaan kuulua EKP:n henkilöstöön taikka toimivaltaisten viranomaisten tai muiden kansallisten tai unionin toimielinten, elinten, laitosten tai virastojen palveluksessa olevaan henkilöstöön, joka osallistuu EKP:lle asetuksella (EU) N:o 1024/2013 annettujen tehtävien hoitamiseen. Heidän on oltava valmiit käsittelemään EKP:n päätöksistä tehtyjä uudelleenkäsittelypyyntöjä lyhyellä varoitusajalla.

Lautakunnan jäsenen ja kahden varajäsenen nimityksen yhteydessä varmistetaan jäsenvaltioiden kesken mahdollisuuksien mukaan tasapuolinen maantieteellinen jakauma ja sukupuolijakauma. EKP on osallistava toimielin, joka pyrkii kuvastamaan palvelemansa väestön monimuotoisuutta. EKP kannustaa hakemusten jättämiseen riippumatta iästä, toimintarajoitteista, etnisestä taustasta, sukupuolesta, sukupuoli-identiteetistä, rodusta, uskonnollisesta vakaumuksesta, seksuaalisesta suuntautumisesta ja muista ominaisuuksista.

EKP laatii hakemuksista vertailevan arvioinnin. Siinä otetaan huomioon etenkin seuraavat perusteet:

| a) | Valintaperusteet |
| --- | --- |

a)

Valintaperusteet

Hakijalla on oltava seuraavat taidot ja pätevyydet:

| — | erittäin hyvä tuntemus ja ymmärrys pankkialaa ja muita finanssipalveluja koskevasta unionin lainsäädännöstä, mukaan lukien EKP:n tehtävät ja toiminta ja erityisesti YVM, |
| --- | --- |

—

erittäin hyvä tuntemus ja ymmärrys pankkialaa ja muita finanssipalveluja koskevasta unionin lainsäädännöstä, mukaan lukien EKP:n tehtävät ja toiminta ja erityisesti YVM,

| — | erittäin hyvä tuntemus ja ymmärrys pankkisektorin toiminnasta, erityisesti pankkiunionissa, |
| --- | --- |

—

erittäin hyvä tuntemus ja ymmärrys pankkisektorin toiminnasta, erityisesti pankkiunionissa,

| — | kokemus valvontajärjestelmien kehittämisestä ja valvontaan liittyvästä päätöksenteosta, menettelyistä sekä käytännöistä. |
| --- | --- |

—

kokemus valvontajärjestelmien kehittämisestä ja valvontaan liittyvästä päätöksenteosta, menettelyistä sekä käytännöistä.

| b) | Kelpoisuusvaatimukset |
| --- | --- |

b)

Kelpoisuusvaatimukset

Hakijan on täytettävä seuraavat kelpoisuusvaatimukset:

| — | jonkin unionin jäsenvaltion kansalaisuus ja täydet kansalaisoikeudet, |
| --- | --- |

—

jonkin unionin jäsenvaltion kansalaisuus ja täydet kansalaisoikeudet,

| — | erinomainen englannin kielen taito sekä kyky esiintyä ja laatia asiakirjoja englanniksi, ja ainakin yhden muun unionin virallisen kielen hyvä taito. |
| --- | --- |

—

erinomainen englannin kielen taito sekä kyky esiintyä ja laatia asiakirjoja englanniksi, ja ainakin yhden muun unionin virallisen kielen hyvä taito.

Muiden unionin virallisten kielten erinomainen tai hyvä taito katsotaan eduksi.

5.   Palkkio

Valituksi tulleille hakijoille maksetaan palkkio, jonka suuruus suhteutetaan hänelle osoitettuihin tehtäviin.

6.   Nimittäminen

Valintamenettely toteutetaan asetuksen (EU) N:o 1024/2013 ja lautakunnan toimintasääntöjen mukaisesti. EKP:n neuvosto nimittää oikaisulautakunnan jäsenen ja varajäsenet henkilökohtaisesti, eivätkä he saa siirtää tehtäviään toiselle jäsenelle tai kolmansille osapuolille.

7.   Varallaololuettelo

Valintakomitea voi hyväksyä sopivat hakijat varallaololuetteloon, josta hakijoita voidaan nimittää samanlaisiin tehtäviin tulevaisuudessa. Näin toimittaessa hakijoille ilmoitetaan asiasta. Varallaololuettelo on voimassa viiden vuoden ajan oikaisulautakunnan jäsenen tai varajäsenten nimittämisestä lukien, ja luetteloa voidaan käyttää varajäsenen nimittämistä varten tehtävän mahdollisesti vapautuessa.

8.   Riippumattomuus sekä ilmoitukset sitoumuksista ja etunäkökohdista

Oikaisulautakunnan jäsen ja varajäsenet toimivat riippumattomasti ja yleisen edun mukaisesti. Tätä varten heidän on kunkin annettava sitoumuksistaan ja etunäkökohdistaan julkinen ilmoitus, jossa he mainitsevat sellaiset välittömät tai välilliset etunäkökohdat, joiden voitaisiin katsoa heikentävän heidän riippumattomuuttaan, tai ilmoittavat ettei tällaisia etunäkökohtia ole. Kunkin heistä on myös ilmoitettava sitoutuvansa noudattamaan luottamuksellisuutta koskevia sääntöjä ja allekirjoitettava eettisiä menettelytapoja koskeva vakuutus, kuten EKP:n ylimmän johdon jäsenten yhteisissä menettelytapaohjeissa (3) edellytetään.

9.   Tietosuojalauseke

EKP käsittelee kaikkia hakijoiden henkilötietoja Euroopan parlamentin ja neuvoston asetuksen (EU) 2018/1725 (4) mukaisesti. Erityistä huomiota kiinnitetään tietojen luottamuksellisuuteen ja tietosuojaan. Rekisterinpitäjä, joka vastaa EKP:n osalta henkilötietojen käsittelystä tähän kiinnostuksenilmaisupyyntöön perustuvan valintamenettelyn yhteydessä, on EKP:n pankkivalvonnan hallinnon ja yleistoimintojen pääosaston johtaja. Henkilötietojen käsittelyn tarkoituksena on järjestää lautakunnan jäsenen tai varajäsenten valinta ja nimittäminen. Henkilötietoja käsitellään vain tätä tarkoitusta varten. Kun hakijat antavat henkilötietoja hakemuksensa yhteydessä, he antavat samalla suostumuksensa näiden henkilötietojen käsittelyyn. Hakija voi milloin tahansa peruuttaa suostumuksensa ilmoittamalla asiasta oikaisulautakunnan sihteeristölle (ABoRvacancy@ecb.europa.eu). Henkilötietojen käsittely päättyy ilmoituksen vastaanottamisesta lähtien, ja samalla hakija suljetaan valintamenettelyn ulkopuolelle. Tämä ei vaikuta tätä edeltävän henkilötietojen käsittelyn laillisuuteen.

Hakijoiden henkilötietojen vastaanottajina ovat valintalautakunnan jäsenet, EKP:n johtokunta, EKP:n valvontaelin ja EKP:n neuvoston jäsenet.

EKP voi säilyttää valituksi tulleiden hakijoiden tiedot viiden vuoden ajan toimikauden päättymisestä. Valitsematta jääneiden hakijoiden tiedot säilytetään kahden vuoden ajan valintamenettelyn päättymisestä. Oikeusriitatapauksessa edellä mainittuja säilytysaikoja jatketaan siten, että tietojen säilytys päättyy kaksi vuotta kaikkien asiaa koskevien oikeudenkäyntien päättymisen jälkeen.

Hakijoilla on oikeus tutustua heitä itseään koskeviin tietoihin ja päivittää tai korjata omia tunnistetietojaan. Kelpoisuusvaatimusten ja valintaperusteiden täyttämistä osoittavia tietoja ei kuitenkaan voi päivittää tai korjata tämän kiinnostuksenilmaisupyynnön määräajan päätyttyä. Näin varmistetaan, että yhdenvertaisten mahdollisuuksien ja syrjimättömyyden periaatteita noudatetaan ja että valintamenettely on kaikkien hakijoiden kannalta moitteeton, avoin ja oikeudenmukainen.

Hakijoilla on koko menettelyn ajan oikeus tutustua arviointitietoihinsa. Valintalautakunnan, EKP:n johtokunnan, EKP:n valvontaelimen ja EKP:n neuvoston keskustelujen ja päätöksenteon luottamuksellisuuden takaamiseksi sekä muiden hakijoiden oikeuksien ja vapauksien suojaamiseksi hakijoilla on oikeus tutustua vain itse antamiinsa tietoihin ja heitä itseään koskeviin arvioinnin osiin.

Hakijalla on myös oikeus pyytää henkilötietojensa poistamista. Tällainen pyyntö johtaa sulkemiseen valintamenettelyn ulkopuolelle.

Hakijat voivat käyttää tässä 9 kohdassa mainittuja oikeuksiaan ottamalla yhteyttä oikaisulautakunnan sihteeristöön (ABoRvacancy@ecb.europa.eu). Hakijat voivat myös ottaa yhteyttä suoraan EKP:n tietosuojavastaavaan sähköpostilla dpo@ecb.europa.eu kaikissa kysymyksissä, jotka koskevat hakemuksen yhteydessä annettuja henkilötietoja.

Hakijoilla on oikeus saattaa asiansa milloin hyvänsä Euroopan tietosuojavaltuutetun käsiteltäväksi.

Lautakuntaan tämän menettelyn mukaan nimitettyjen varajäsenten ja jäsenen nimet julkaistaan nimityksen jälkeen EKP:n verkkosivuilla.

10.   Hakumenettely

Jotta hakemus voidaan hyväksyä, se on jätettävä jäljempänä kuvatun menettelyn ja vaatimusten mukaisesti.

Hakemusten tulee sisältää ajantasainen ansioluettelo (käytettäväksi suositellaan eurooppalaista ansioluettelomallia, joka on ladattavissa osoitteesta https://europa.eu/europass/fi).

Hakemukset on jätettävä viimeistään 24 päivänä elokuuta 2021.

Hakemukset voi toimittaa sähköpostitse seuraavaan osoitteeseen: ABoRvacancy@ecb.europa.eu.

Hakemukset voi toimittaa myös kirjattuna kirjeenä tai lähettipalvelua käyttäen seuraavaan osoitteeseen:

| Euroopan keskuspankki |
| --- |
| Pankkivalvonnan hallinnon ja yleistoimintojen pääosasto |
| Kaiserstrasse 29 |
| 60640 Frankfurt am Main |
| Saksa |

Euroopan keskuspankki

Pankkivalvonnan hallinnon ja yleistoimintojen pääosasto

Kaiserstrasse 29

60640 Frankfurt am Main

Saksa

Postitoimipaikan leiman tai lähettipalvelun antaman kuitin päivämäärä on osoituksena hakemusten jättämistä koskevan määräajan noudattamisesta. EKP ei kuitenkaan ota huomioon hakemuksia, jotka saapuvat perille sen jälkeen, kun edellä mainitun määräajan päättymisestä on kulunut kymmenen kalenteripäivää tai enemmän.

Jokaisesta hakemuksesta annetaan vastaanottoilmoitus.

Valintamenettelyn helpottamiseksi tätä kiinnostuksenilmaisupyyntöä koskevassa yhteydenpidossa käytetään vain englantia.

Valinta- ja nimittämismenettelyn tulos ilmoitetaan kaikille tämän kiinnostuksenilmaisupyynnön perusteella hakemuksensa jättäneille.

Tätä kiinnostuksenilmaisupyyntöä koskevat kysymykset ja täsmennyspyynnöt voi toimittaa seuraavaan osoitteeseen:

| Pedro Gustavo Teixeira |
| --- |
| Pankkivalvonnan ja yleistoimintojen pääosasto |
| Euroopan keskuspankki |
| Kaiserstrasse 29 |
| 60640 Frankfurt am Main |
| Saksa |
| P. + 49 6913440 |
| Sähköposti: ABoRvacancy@ecb.europa.eu |

Pedro Gustavo Teixeira

Pankkivalvonnan ja yleistoimintojen pääosasto

Euroopan keskuspankki

Kaiserstrasse 29

60640 Frankfurt am Main

Saksa

P. + 49 6913440

Sähköposti: ABoRvacancy@ecb.europa.eu

---

(1)  Neuvoston asetus (EU) N:o 1024/2013, annettu 15 päivänä lokakuuta 2013, luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille (EUVL L 287, 29.10.2013, s. 63).

(2)  Euroopan keskuspankin päätös 2014/360/EU, tehty 14 päivänä huhtikuuta 2014, oikaisulautakunnan perustamisesta ja sen toimintasäännöistä (EKP/2014/16) (EUVL L 175, 14.6.2014, s. 47).

(3)  EKP:n ylimmän johdon jäsenten menettelytapaohjeet (EUVL C 89, 8.3.2019, s. 2).

(4)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).

---